Diari Oficial de la Generalitat Valenciana


Sumari del DOGV 6540, del 10-06-2011 (2011/6047)

Notificació de la sentència dictada en el judici de divorci contenciós número 1481/2009.
----------------------------------------------------------------------------------------

### Dades del document

Número de DOGV
:   6540

Data del DOGV
:   10-06-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/6047


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici de divorci contenciós número 1481/2009. [2011/6047]  
Divorci contenciós 001481/2009-C  
de: Debbie Louise Town.  
Procuradora: María Violant Samaniego González.  
Contra: Adrian Town.  
En aquest procediment de divorci contenciós seguit a instància de Debbie Louise Town contra Adrian Town s'ha dictat la sentència, que literalment diu el següent:  
«Sentència número 000026/2011  
Jutge que la dicta: José Luis Fortea Gorbe.  
Lloc: Benidorm.  
Data: 24 de gener de 2011  
Part demandant: Debbie Louise Town.  
Advocat: -  
Procuradora: María Violant Samaniego González.  
Part demandada: Adrian Town.  
Advocat: -  
Procurador: -  
Objecte del judici: divorcis no consensuats.  
Benidorm, 24 de gener de 2011  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions de referència, seguides amb el número 1481/2009-C, en les quals han sigut part demandant Debbie Louise Town, que compareix representada per la procuradora senyora Samaniego González, i assistida pel lletrat senyor López-Urrutia Espinosa; i com a part demandada Adrian Town, en situació de rebel·lia processal en no haver comparegut en legal forma, malgrat estar degudament citat, en nom de sa majestat el rei, es dicta aquesta resolució, amb fonament en els següents:  
  
Antecedents de fet  
Primer. La procuradora senyora Samaniego González i en representació de Debbie Louise Town, va formular demanda de dissolució matrimonial per causa de divorci en data 30 de juny de 2009, contra Adrian Town, que per torn de repartiment va correspondre a aquest Jutjat, en la qual després d'exposar els fets i fonaments de dret que va considerar d'aplicació, acabava suplicant que després dels tràmits legals pertinents, es dictara sentència per la qual es declare la dissolució per causa de divorci del matrimoni format per l'actora i el seu espòs, amb l'adopció de les mesures legals procedents, i, expressament, la concessió d'una pensió d'aliments a favor de la menor haguda en el matrimoni, Poppy Town, de 300,00 euros mensuals, que s'actualitzarà en aplicació de l'Índex de Preus al Consum i el 50% de les despeses extraordinàries.  
  
Segon. Que admesa a tràmit la demanda, per mitjà d'interlocutòria d'aquest Jutjat de data 8 d'octubre de 2009, una vegada determinada la competència objectiva, funcional i territorial d'aquest Tribunal, es va traslladar aquesta junt amb els documents, a la part demandada, perquè en el termini de 20 dies compareguera en forma en les actuacions i contestara a la demanda, sent citat per mitjà d'edictes, davant de la impossibilitat d'esbrinar el seu domicili. El Ministeri Fiscal va contestar la demanda per escrit de 20 d'octubre de 2009, la qual va ser admesa a tràmit per provisió de data 22 d'octubre de 2009.  
Tercer. Que per mitjà de la provisió de data 3 de setembre de 2010, es va declarar al demandat en situació de rebel·lia processal i es va convocar a les parts a la celebració de la vista principal del judici, la qual es va assenyalar a aquest efecte el dia 24 de gener de 2011, a les 10.45 hores. El dia del judici va comparéixer l'actora representada degudament i assistida de lletrat, sense que compareguera la part demandada, malgrat constar la seua citació en legal forma. La part demandant es va afirmar i es va ratificar en la seua demanda, i va sol·licitar una sentència per la qual es decrete el divorci dels litigants, i va sol·licitar la recepció del plet a prova, proposant una prova que va ser admesa, consistent en documental. El Ministeri Fiscal va proposar la prova d'interrogatori de l'actora, que va ser admesa. Després de la pràctica de la prova, amb el resultat que es pot veure en les actuacions, van quedar les actuacions vistes i  
Tercers. Els articles 91 i concordants del Codi Civil obliguen al jutjador, en les sentències de divorci, entre altres, a determinar o fixar les mesures que han de regular, a partir d'aquest moment, les relacions tant patrimonials com personals dels cònjuges entre si, i d'aquests amb els fills comuns.   
En aquest cas hi ha descendència del matrimoni, la menor P. T., per a la qual se sol·licita una pensió alimentària de 300,00 euros mensuals per dotze mensualitats i actualitzable per mitjà de l'aplicació de l'Índex de Preus al Consum que anualment determina l'Institut Nacional d'Estadística o organisme que el substituïsca, pagadora entre els dies 1 i 5 de cada mes en el compte que es designe oportunament; import sobre el qual ha de decretar-se la seua adequació a les circumstàncies econòmiques acreditades; màximament, davant de la conformitat del Ministeri Fiscal. Respecte de les despeses extraordinàries les satisfaran per meitat els progenitors, i aquestes hauran de ser acreditades de forma fefaent per la mare, acreditació que comprendrà tant la seua necessitat com en què consisteix la despesa i el seu import, i en cas que no siga acceptat resoldrà el Jutjat.  
De la documental que es troba en poder de les actuacions certificat de matrimoni i escriptura pública de propietat de l'immoble que va constituir l'últim domicili conjugal, autoritzada pel notari Juan Carlos Alonso Navarro, de data 13 de setembre de 2005, número 3606 del seu protocol, que no ha sigut impugnada de contrari, per la qual cosa té plena validesa a efectes probatoris de conformitat amb el que estableix l'article 326.1 de la Llei d'Enjudiciament Civil, es desprén que el règim economicomatrimonial que regeix en el matrimoni és el de separació absoluta de béns. Per la qual cosa no és procedent l'adopció de cap mesura de contingut patrimonial, i l'esmentat règim queda extingit per raó de la dissolució del matrimoni.  
Ha d'establir-se, obligatòriament, un règim de visites i estades a favor del progenitor no custodi, el demandat, davant de la vigència inalterada de la pàtria potestat. Davant de la distinta residència dels cònjuges (presumiblement, el demandat resideix al seu país d'origen, el Regne Unit), i per al cas que decidisca visitar la seua filla, en els períodes de vacances, per estada al nostre país, s'estableix, durant el primer any de represa dels contactes paternofilials, un règim de visites sense pernocta, de la meitat dels períodes de vacances, d'entre les 12.00 i les 18.00 hores de cada dia, i haurà de recollir i tornar la menor en el domicili matern; règim que, de canviar les circumstàncies de residència, podrà ser ampliat, d'acord amb el grau de compliment d'aquest, i a partir de l'any de la seua vigència, a caps de setmana alterns, d'entre les 18.00 hores del divendres i fins les 18.00 hores del diumenge; i meitat dels períodes de vacances, que cada període triarà, la mare els anys imparells, i el pare, els parells; sense cap interferència en les activitats escolars i extraescolars de la menor, ni tampoc en el seu descans; en cas de malaltia de la menor, el pare podrà visitar-la sota la supervisió de la mare.  
L'ús del domicili conjugal siti a l'Alfàs del Pi, Alacant, carrer Trito, número 14, apartament 24-A, s'atribueix a l'esposa, l'actora, on residirà amb la menor sota la seua custòdia.  
Quart. De conformitat amb el que preveu l'article 755 Llei d'Enjudiciament Civil «quan procedisca, les sentències i la resta de resolucions dictades en els procediments d'aquest títol, es comunicaran d'ofici als registres públics per a la pràctica dels assentaments que corresponguen. A petició de la part, es comunicaran també a qualsevol altre registre públic als efectes que en cada cas procedisquen».  
És per això, procedent acordar la comunicació d'ofici al Registre Civil de l'Alfàs del Pi, on consta inscrit el naixement de la menor haguda en el matrimoni ara dissolt per divorci.  
Cinqué. Ateses les especials connotacions d'aquest procediment i en aplicació del que disposa l'article 394 de la Llei d'Enjudiciament Civil, no és procedent fer expressa imposició pel que fa a les costes causades.  
Vistos els articles esmentats i la resta de general i pertinent aplicació.  
Decisió  
Estime íntegrament la demanda interposada per Debbie Louise Town, que compareix representada per la procuradora senyora Samaniego González contra Adrian Town, i declare dissolt el matrimoni contret per ambdós el dia 8 de desembre de 2000, a la ciutat de Nort Yorksire (Regne Unit de Gran Bretanya i Irlanda), i que a aquells unia, per causa de divorci, amb tots els pronunciaments legals que això comporta, i queda extingit el règim de separació de béns que regia l'economia familiar, i s'adopten les mesures referides en el fonament de dret tercer d'aquesta resolució, que es donen per reproduïdes.  
  
No es fa exprés pronunciament sobre les costes.  
Una vegada ferma aquesta resolució, comunique-la al Registre Civil de l'Alfàs del Pi, on consta inscrit el naixement de la menor P. T., llibre 31, pàgina 567, Secció 1.A, i lliureu el despatx oportú.  
Notifiqueu aquesta resolució a les parts comparegudes en el terme dels cinc dies següents al de la data d'aquesta resolució, i feu-los saber que no és ferma i que contra aquesta es pot interposar un recurs d'apel·lació davant l'Audiència Provincial d'Alacant, i si s'escau, l'escrit de preparació del recurs s'haurà de presentar en aquest Jutjat en el termini dels cinc dies següents a la notificació (article 455 i següents de la Llei d'Enjudiciament Civil), limitat a esmentar la resolució apel·lada, i on s'hi manifestarà la voluntat d'interposar un recurs, amb la indicació dels pronunciaments que impugna (article 457.2 LEC).  
Igualment, es fa saber a les parts que, per a la interposició de l'esmentat recurs d'apel·lació, a més a més, és necessària la consignació en el compte d'aquest Jutjat, del depòsit previst en la disposició addicional quinzena de la Llei Orgànica del Poder Judicial, d'acord amb la Llei Orgànica 1/2009, de 3 de novembre, apartat 3, lletra b, per una quantia de 50 euros.  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.»  
L'anterior sentència l'ha donada, llegida i publicada el magistrat jutge que la subscriu, mentre celebrava audiència pública en el dia de la data. En done fe.  
I com el demandat, Adrian Town, es troba en parador desconegut, s'expedeix aquest edicte a fi que valga de notificació en forma deguda.  
  
  
Benidorm, 27 de gener de 2011.- El secretari judicial: Tomás Mora Saragossa.